جمهورباشقانی رجب طیب اردوغان، تورک سلاح‌لی گوجلرینین سوریه‌نین عفرین بؤلگه‌سین‌ده آپاردیغی زیتون بوداغی عملیاتی پروسه‌سین‌ده میلتین بوتون فردلرینین سفربر اولماسینین، چاناق‌قالا روحونون بو تورپاقلاردا نه قدر دگری اولدوغونو بیر داها گؤستردیگینی بیلدیردی.
پرزیدنت اردوغان، ۱۸ مارس شهیدلری آنما گونو و چاناق‌قالا ظفر‌نین ۱۰۳.جو ایل دؤنومو موناسیبتیله بیر مئساژ یایینلادی.
اردوغان مئساژین‌دا، "جمهوریتین قوروجوسو غازی مصطفی کمال آتاتورکون کلمه‌لری ایله، چاناق‌قالا، ‘بوگونوموزو قورتاران، ماضی‌یه قهر‌مان‌لیغینی و بؤیوکلوگونو اعاده ائد‌ن، بو تورپاقلاری بیزه ابدی وطن ائد‌ن’ ظفرین آدی‌دیر" دئدی.
پرزیدنت،ایستر ۱۵ ژوئیه ۲۰۱۶ گئجه‌سی فتح‌الله‌چی ترور هؤرگوتونون خیانت چته‌سینه قارشی سرگیله‌نن قهر‌مان‌لیقلار، ایسترسه ده عفرین عملیاتی پروسه‌سین‌ده ۷دن ۷۰ه تورک میلتینین بوتون فردلرینین سفربر اولماسی، چاناق‌قالا روحونون بو تورپاقلاردا نه قدر دگری، نه قدر جان‌لی اولدوغونو بیر داها گؤستردیگینه ایشاره ائتدی.
اردوغان، زیتون بوداغی عملیاتین‌دا چوخ قیسا مدت‌ده الده ائدیلن اوغورون، تورکیه‌نین گوجونو و گله‌جگینی قوروماق قونوسون‌دا‌کی عزمینی دوست دوشمن هر کسه اثبات ائتدیگینی وورغولادی.
پرزیدنت، چاناق‌قالانی یئدی دووله دار ائد‌ن تورکیه‌نین بو گون ده ترور هؤرگوتلری اوزرین‌دن حیاتا گئچیرمک ایسته‌نیلن سناریولاری پوزاجاق گوجه صاحب اولدوغونو بیلدیردی.
